kardosdrur/scandi-wiki huggingface dataset:
TotalEnergies

TotalEnergies SE (tidligere Total S.A.) er et fransk olieselskab med hovedkvarter i Paris og et af de seks største ”Supermajor” olieselskaber i verden. Dets virksomhed dækker hele olie- og gas-kæden, fra råolie- og naturgasefterforskning og produktion til transport, raffinering, marketing og international oliehandel. Total er også storproducent af kemikalier.

Historie 
Efter at have afvist ideen om et partnerskab med Royal Dutch Shell, insisterede den franske premierminister Raymond Poincaré efter første verdenskrig på at Frankrig oprettede et udelukkende fransk olieselskab. På Poincarés opfordring hvervede Ernest Mercier støtte fra 90 banker og virksomheder til at danne Total d. 28. marts 1924 som Compagnie française des pétroles (CFP), direkte oversat "Det Franske Oliekompagni". Olie blev set som en stor nødvendighed i tilfælde af en ny krig med Tyskland. Det til trods, så var selskabet fra starten privatejet og blev introduceret på Pariserbørsen første gang i 1929. CFP blev tildelt Deutsche Banks 23,75% aktieandel i Turkish Petroleum Company (senere omdøbt til Iraq Petroleum Company), som en del af Frankrigs krigsskadeerstatning fra Tyskland efter første verdenskrig under San Remo-konferencen.

I 1985 blev selskabet omdøbt til Total CFP. I 1991 blev navnet simplificeret til Total. Efter Totals overtagelse af belgiske Petrofina i 1999, blev selskabet kendt som Total Fina. Efterfølgende opkøbte Total Fina det franske Elf Aquitaine og navnet blev herefter TotalFinaElf i 2000. Senere blev selskabet omdøbt til Total igen i 2003.

Så sent som i 1992 havde den franske regering stadig 5 procent af selskabets aktier fra et maksimum på over 30 procent. I tidsperioden mellem 1990 og 1994, steg den udenlandske ejerandel i selskabet fra 23 procent til 44 procent.

I Danmark 
I Danmark er Total en del af det konsortium, der sammen med Nordsøfonden skal efterforske, om der er mulighed for at udvinde skifergas fra den danske undergrund. Efterforskningslicensen giver ret til at søge efter olie og gas i Nordjylland og Nordsjælland[ i en årrække.

I august 2017 overtog Total Maersk Oil for 7,45 mia USD.

I Afrika 
I december 2022 sendte ngo'erne Friends of the Earth, Survie og fire ugandiske ngo'er oliekoncernen Total for retten og anklagede den for at overtræde loven om store franske virksomheders årvågenhedspligt med hensyn til menneskerettigheder og miljø..

Referencer

Eksterne henvisninger
 Skifergas i Danmark 

Energivirksomheder fra Frankrig
Selskaber noteret på Euronext exchanges
Kemivirksomheder fra Frankrig
Samuel Plouhinec

Samuel Plouhinec (født 5. marts 1976) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Asparges (slægt)

Asparges (Asparagus) er en slægt med 59 arter, som findes i Europa, Asien og Afrika samt (nogle få) i Mellemamerika og det nordlige Australien. Det er stauder med vandrette jordstængler og oprette til overhængende skud. Flere af arterne er tornede. Bladene er bitte små og nåleagtige. Blomsterne er 6-tallige med grønne eller hvide, sammenvoksede blosterblade. Frugterne er bær. Her omtales kun de arter, som er vildtvoksende i Danmark, eller som dyrkes her.

Flere arter af denne slægt bliver angrebet kraftigt af gulplettet aspargesbille og tolvplettet aspargesbille.

 Skarpbladet asparges (Asparagus acutifolius)
 Hængeasparges (Asparagus aethiopicus)
 Asparges (Asparagus officinalis)
 Slørasparges (Asparagus setaceus)

Planteslægter
Émilien-Benoît Bergès

Émilien-Benoît Bergès (født 13. januar 1983) er en fransk tidligere professionel cykelrytter.

Referencer

Eksterne henvisninger 

 

Mandlige cykelryttere fra Frankrig
Unionstiden

Unionstiden har flere betydninger:
Unionstiden (Kalmarunionen) – 1397-1523(1524)
Unionstiden (Danmark-Norge) – 1387-1397, 1523(1524)-1814

Se også 
Danmarks historiske unioner
Den svensk-norske union – 1814-1905
Nationalpark Elbtalaue

Nationalpark Elbtalaue var en nationalpark i det nordlige Tyskland langs med Elben mellem Schnackenburg i Landkreis Lüchow-Dannenberg og Bleckede-Radegast im Landkreis Lüneburg i delstaten Niedersachsen, der kun ekisterede i knap et år. Den blev oprettet i 1998, men efter en ændring af reglerne blev den nedlagt igen i 1999.

Området 
Det tidligere nationalpark-område havde en størrelse på 10.900 ha, hvoraf omkring 6600 ha var skov, mose, sump, småsøer og omkring 4000 ha græsland. Den fulgte Elben i omkring 50 km mellem, Wittenberge og Lauenburg, i en bredde på op til 2 km.

Det tidligere nationalpark-område er nu opgraderet til Biosphärenreservat Niedersächsische Elbtalaue som en del af det 375.000 ha store biosfærereservat Flusslandschaft Elbe, som i 1997 blev anerkendt efter UNESCOs regler.

Eksterne henvisninger 
 MDR: Im Schutzgebiet der unteren Elbtalaue
 rivernet: Elbtalaue als Welterbe
 Kommunale AG Biosphärenreservat Flusslandschaft Elbe

Elbtalaue
Elbtalaue
Elben
Concertgebouw

Koninklijk Concertgebouw er et koncerthus i Amsterdam, Holland. Det betyder direkte oversat Kongelig Koncertbygning. Det royal navn blev givet til bygningen i 2013 af dronning Beatrix af Holland. Grundet bygningens meget gode akustik, anses Concertgebouw for et af de tre bedste koncerthuse i verden sammen med Bostons Symphony Hall og Musikverein i Wien.

Historie 
Arkitekten på bygningen var Adolf Leonard van Gendt, der bl.a. var inspireret af Neue Gewandhaus i Leipzig, der blev bygget to år tidligere (og ødelagt i 1943). Byggeriet begyndte i 1883 på en plads der på det tidspunkt var udenfor byen i Amstelveen. 2.186 piller 12-13 meter lange blev drevet ned i jorden for at understøtte bygningen. Huset åbnede den 11. april 1888, med en åbningskoncert hvor 120 musikere og et kor på 500 sangere optrådte med værker af Wagner, Händel, Bach og Beethoven. 

Husorkestret i Concertgebouw er Koninklijk Concertgebouworkest ("Royal Concertgebouw Orchestra") der gav deres første koncert i bygningen den 3. november 1888 som Concertgebouworkest.

Grote Zaal ("Store sal") kan huse 2.037 tilskuere, og er 44 m lang, 28 m bred og 17 m høj. Salens rumklang er 2,8 sek. uden publikum, 2,2 sek. med publikum hvilket gør den ideel for musik fra den sene romantiske periode som værker af Mahler. Dette karakteristika gør den dog mindre velegnet til opførelse af moderne musik, grupper som The Who og Pink Floyd optrådte der i 1960'erne. 

Bag hovedhallen ligger en mindre oval scene Kleine Zaal ("Lille sal"), der har 478 sæder. Kleine Zaal er 20 m lang og 15 m bred. Dets mere intime rum gør den velegnet til kammermusik og lieder.

Referencer

Eksterne links 

 Hjemmeside for Concertgebouw
 Billeder fra Concertgebouw 

Bygninger, konstruktioner og anlæg i Amsterdam
Güzelyurt

Güzelyurt (Tidligere Karballa, Gelveri) er en mindre by i Kappadokien i Tyrkiet 9 kilometer fra Ihlara (en by og dal) og cirka 50 kilometer fra Aksaray.
Den har omkring  indbyggere, og ligger omkring 1485 meter over havets overflade.
Den lille by tiltrækker turister på grund af naturen, undergrundsbyen og andre gamle bygninger. 

Byen har tidligere haft en befolkning af overvejende osmanisk-græske familier, men efter den græske-tyrkiske krig blev de udvekslet, så beboerne kom til at bo i den græske by Nea Karvali, mens tyrkiske familier rejste til Güzelyurt fra de græske byer Kozan og Kastoria.

I lighed med nogle andre byer i Kappadokien er der gamle undergrundsbyer udhugget i klippen. Det er muligt at komme ind og se disse.

Kilder og henvisninger

 Officielt websted
 Turkey, Lonely Planet, april 2007.

Byer i Tyrkiet
Motörheads diskografi

Dette er en opsummering af alle udgivelser vedrørende Motörhead.

Album

Studiealbum

Referencer 

Diskografier
Helge Lund

Helge Lund (født 16. oktober 1962) er koncernchef i StatoilHydro fra 15. august 2004. Tidligere koncernchef i Aker Kværner ASA. I 2018 blev han bestyrelsesformand for Novo Nordisk.

Lund er uddannet civiløkonom ved Norges Handelshøyskole i Bergen og har også en Master of Business Administration (MBA) fra INSEAD i Frankrig.

Han har været politisk rådgiver for Høyres stortingsgruppe og konsulent for McKinsey & Co. før han begyndte at arbejde for industriselskabet Hafslund Nycomed i 1993. I 1997 og 1998 var han viseadministrerende direktør for Nycomed Pharma AS. Lund begyndte i Aker RGI Holding ASA i 1999 hvor han var viseadministrerende direktør før han blev koncernchef i Aker Kværner i 2002.

Eksterne henvisninger 

Erhvervsfolk fra Norge
Kettinge Kirke

Kettinge Kirke ligger i Kettinge på Lolland. Der har muligvis stået en trækirke på dette sted, men den ældste del af den nuværende kirke er bygget mellem 1200 og 1250 og havde fladt træloft og et halvrundt apsis mod øst. I begyndelsen af 1300-tallet blev kirken udvidet til dobbelt størrelse og forsynet med et tårn, så den nu fremtræder som en af landsdelens største kirker. Samtidig blev det flade loft erstattet af 6 spidsbuede gotiske hvælvinger. Alle hvælvingerne er rigt dekoreret med kalkmalerier, der er malet af Elmelundemesteren eller en af hans elever.

Inventar 
Døbefonten er i romansk stil og muligvis samtidig med den ældste kirke. En af kirkens klokker er fra 1401 og et krucifiks, der hænger på nordvæggen, er også fra den katolske tid. Altertavle og prædikestol er lavet af samme mester med initialerne C.L. og er fra 1612. Maleriet på altertavlen er en kopi af et billede af Jacob Jordaens (1593-1678): Hyrdernes tilbedelse. Orglet er fra 1860 og ombygget i 1897.

Eksterne kilder og henvisninger 

 Denne artikel er skrevet på baggrund af en brochure, som kan fås på flere sprog i kirken.
 Otto Norn: Danmarks kirker, Maribo Amt b. 2
 Om Kettinge og Frejlev
 Kettinge Kirke hos KortTilKirken.dk
 Kettinge Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
25-øre

En 25-øre var en dansk mønt, der fandtes i forskellige versioner fra 1875 til 1. oktober 2008. Det var den mindste gyldige mønt fra 1989, hvor 5- og 10-øremønterne blev afskaffet.

25-øren var i sin sidste inkarnation, der blev sat i omløb 29. januar 1991, fremstillet i tinbronze (97% kobber, 2,5% zink og 0,5% tin). Den målte 17,5 mm i diameter, vejede 2,8 g og var 1,55 mm tyk. Dens rand var glat.

Både denne og tidligere udgaver blev afskaffet som betalingsmiddel pr. 1. oktober 2008. Mønten kunne dog indløses i banker og sparekasser indtil 1. oktober 2011.

Den 21. september 2011 annoncerede B.T. efter at have været i kontakt med Nationalbanken, at der stadig mangler at blive afleveret 344 millioner 25-ører (til en værdi af 86 millioner kroner). Det betyder at der mangler at blive afleveret 963,2 tons mønter.
Regner man de tidligere 25-ører med i regnestykket mangler der at blive afleveret 600 millioner mønter til en værdi af 150 millioner kroner.

Såvel Norge som Sverige har afskaffet 25-øren og 50-øren og deres mindste mønter er derfor 1-kronen.

Tidligere 25-ører 
Nationalbanken tilstræber det olympiske medaljesystem; højeste værdier ligner (og var tidligere) guldmønter, mellemste værdier ligner (og var tidligere) sølvmønter og laveste værdier er bronzemønter.
 1875: Kong Christian IX i profil, vejede 2,42 gram og bestod af 60% sølv.
 1907: Kong Frederik VIII i profil, vejede 2,42 gram og bestod af 60% sølv.
 1913: Kong Christian X' monogram, vejede 2,42 gram og bestod af 60% sølv.
 1920: Prisstigninger på møntmetaller gjorde at Nationalbanken droppede sølvet og brugte det sølvlignende kobbernikkel (75% kobber og 25% nikkel), samme matricer.
 1924: Den Skandinaviske Møntunion bortfaldt. Nye 25-ører med hul i (tidligere blev mønter gjort ugyldige ved at gennemhulle dem, men nu kunne gyldige mønter have huller i for at hjælpe svagtseende), Christian X' monogram i 4,5 gram kobbernikkel.
 1941-45: Grundet metalmangel under 2. Verdenskrig blev 25-ørerne fremstillet i erstatningsmetallet zink. Metalkorrosionen gjorde hurtigt disse mønter utiltalende.
 1948: 4,5 gram kobbernikkel uden hul med Kong Frederik IX' monogram.
 1967: Med hul i, af kobbernikkel og med Kong Frederik IX' monogram.
 1973: Nu med Dronning Margrethe II's monogram.
 1991:Inflationen havde gjort 5- og 10-øresmønter overflødige. 25-øren rykkede derfor ned i bronzegruppen.

Referencer

Eksterne henvisninger 
 Nationalbanken: 25-øre 
 Jørgen Steen Jensen: "Danske mønter og sedler – krone og øre fra 1875 til i dag", 2001, Aschehoug Forlag A/S, 

Historiske møntenheder
Mønter fra Danmark
Milano Linate Airport

Milano Linate Airport er Milanos mindre, bynære lufthavn, og primære lufthavn før udbygningen af Malpensa. Den varetager nu hovedsageligt indenlandsk trafik og enkelte afgange til andre europæiske storbyer, med hovedvægt på forretningsrejser. Lufthavnen håndterer omkring 5 millioner passagerer om året.

Den 8. oktober 2001 forulykkede et SAS-fly i Linate-lufthavnen, mens det var ved at lette fra Milano med kurs mod Københavns lufthavn i tæt tåge. SAS-ulykken i Milano er den værste i SAS' historie.

Kode: LIN.

Henvisninger 

Lufthavne i Italien
Linate Airport
Il Caravaggio International Airport

Il Caravaggio International Airport (IATA: BGY, ICAO: LIME) er en mindre international lufthavn i nærheden af Milano.

Lufthavnen blev oprindeligt åbnet for civil trafik som lokallufthavn for Bergamo, og omtales i flæng som Milan BGY, Bergamo eller Orio al Serio lufthavn, som var lufthavnens tidligere navn.

Varetager hovedsageligt indenlandsk og europæisk trafik for low-cost flyselskaber, samt enkelte charterselskaber, og har på denne måde formået at tage væsentlige markedsandele fra de andre, mere traditionelle lufthavne i området omkring Milano.

Eksterne henvisninger 

Lufthavne i Italien
Bergamo
NOW Christmas 2007

NOW Christmas 2007 er et dansk opsamlingsalbum udgivet 5. november 2007 af NOW Music.

Spor

Cd 1 

 Queen – "Thank God It's Christmas"
 Wham! – "Last Christmas"
 Drengene fra Angora – "Jul I Angora"
 Mel & Kim – "Rockin' Around The Christmas Tree" 
 Anden – "Jul på Vesterbro"
 Julie & Martin Brygmann – Jesus & Josefine"
 Cliff Richard – "Mistletoe & Wine"
 Juice/S.O.A.P./Christina – "Let Love Be Love"
 Bing Crosby – "White Christmas"
 Slade – "Merry Xmas Everybody"
 Gasolin – "Endelig Jul Igen"
 Kylie Minogue – "Santa Baby"
 Boney M – "Mary's Boy Child"
 Lars Lilholt – "Lad Julen Vare Længe"
 Elton John – "Step Into Christmas"
 Diskofil – "Til Julebal I Nissebal" (Bodil Kjærs Plagiat Mix)
 Martin Brygmann – "Lokes Rapsody"
 Diana Ross & The Supremes – "Santa Claus Is Coming To Town"
 Gnags – "Godt Nytår"

Cd 2 

 Band Aid – "Do They Know It's Christmas Time"
 Søs Fenger & Thomas Helmig – "Når Sneen Falder"
 Paul McCartney – "Wonderful Christmastime"
 MC Einar – "Jul Det' Cool"
 Otto Brandenburg – "Søren Banjomus"
 Stig Rossen – "Du Løfter Mig"
 Henning Stærk – "Blue Christmas"
 Flemming "Bamse" Jørgensen – "Jul På Vimmersvej"
 Erasure – "She Won't Be Home"
 Martin Brygmann & Sarah West – "Jul I Valhal"
 Cartoons – "Santa Claus Is Coming To Town"
 Gasolin – "Dejlig Er Jorden"
 Shakin' Stevens – "Merry Christmas Everyone"
 Monrad & Rislund – "Jul Igen" (Remix)
 Cliff Richard – "21st Century Christmas"
 Elvis Presley – "I'll Be Home For Christmas"
 José Feliciano – "Feliz Navidad"
 Bossen og Bumsen – "Op Te' Jul"
 ABBA – "Happy New Year"

Trivia 

 Sange fra en foreløbig trackliste forud for udgivelsen
 Céline Dion – "I Met An Angel (On Christmas Day)"
 Gnags – "Julesang"

Eksterne henvisninger 
 NOW Christmas 2007 front- og backcover 

Album fra 2007
2007
Eivind Reiten

Eivind Kristofer Reiten (født 2. april 1953 i Midsund) er koncernchef i Norsk Hydro siden 2001. Tidligere har han haft en række politiske hverv i Norge og var blandt andet statssekretær og fiskeriminister i midten af 1980erne. Han arbejdet derefter en periode i Norsk Hydro, før han returnerede til politik i årene 1989–1990. Han var da olie- og energiminister og havde ansvaret for liberaliseringen af det norske energimarked. Han returnerede til Norsk Hydro i 1991, hvor han arbejdede i aluminiumsdivisionen.

Eivind Reiten er uddannet socialøkonom fra Universitetet i Oslo. Han er gift og har to børn.

Reiten var fra 1. til 4. oktober 2007 styreleder for StatoilHydro. Han gik af efter mistanker om at Hydros olie- og energidivision havde været involveret i korruption i Libyen, uden at varsle Statoil om dette i fusionsprocessen.

Referencer 

Erhvervsfolk fra Norge
Bergamo

Bergamo (Bèrghem på østlombardisk og Bergum på vestlombardisk) er hovedstad i den norditalienske provins af samme navn. Byen, der har indbyggere, støder op til et stærkt bakket terræn, og den gamle bydel ("Bergamo alta") ligger på en høj, fuldstændigt omgivet af en bymur opført i sidste halvdel af det 16. århundrede mens byen var under veneziansk herredømme.

I Bergamo ligger kunstmuseet Accademia Carrara der også er et akademi for les beaux-arts.

Handlingen i J.P. Jacobsens novelle fra 1882, Pesten i Bergamo, er hensat til pest-tidens Gammel-Bergamo.

Bergamo har også været mål for nogle Giro d'Italia-etaper, bl.a. den 16. maj 2009, hvor det blev Columbia-Highroad-rytteren Kanstantsin Siutsou, der tog sejren.

Referencer

Eksterne henvisninger
Manuel Calvente

Manuel Calvente Gorbas (født 14. august 1976) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
Moisés Dueñas

Moisés Dueñas Nevado (født 10. maj 1981) er en spansk tidligere professionel cykelrytter.

Nevado blev onsdag den 16. juli 2008 smidt ud af Tour de France inden løbets 11. etape. Årsagen var, at rytteren var blevet testet positiv i en dopingprøve. Dopingprøven stammede tilbage fra 4. etape af løbet. Nevado erkendte sig efterfølgende skyldig d. 18. juni samme år.

Referencer

Eksterne henvisninger 
 

Mandlige cykelryttere fra Spanien
Mikel Gaztañaga

Mikel Gaztañaga Etxeberria (født 30. december 1979) er en spansk tidligere professionel cykelrytter.

Eksterne henvisninger 

Mandlige cykelryttere fra Spanien
For Those About to Rock We Salute You

For Those About to Rock We Salute You er det ottende album fra det australske hårde rock band AC/DC. Albummet blev udgivet i 1981 og var opfølgeren til bandets mest succesfulde udgivelse Back in Black. For Those About to Rock havde solgte 1 million eksemplarer en uge efter udgivelsen. Det var AC/DCs første nummer 1 album i Amerika, og også det først hårde rock album der debuterede som nummer 1 i USA, hvilket åbnede døren for mange hårde rock artister der fulgte det årti.  

Albummet var det tredje og sidste med produceren Robert John "Mutt" Lange.

Albummets navn var inspireret af en bog Angus Young læste med titlen For Those About To Die, We Salute You, som omhandlede de romerske gladiatorer. Gladiatorernes sidste ord til kejseren var "nos morituri te salutamus" – eller "vi som skal dø, hilser dig."

Spor 
 Alle sangene er komponeret af Angus Young, Malcolm Young og Brian Johnson. 

 "For Those About to Rock (We Salute You)" – 5:44
 "Put the Finger on You" – 3:25
 "Let's Get It Up" – 3:54
 "Inject the Venom" – 3:30
 "Snowballed" – 3:23
 "Evil Walks" – 4:23
 "C.O.D." – 3:19
 "Breaking the Rules" – 4:23
 "Night of the Long Knives" – 3:25
 "Spellbound" – 4:39

Musikere 
 Brian Johnson – Vokal
 Angus Young – Lead guitar, bagvokal
 Malcolm Young – Rytme guitar, bagvokal
 Cliff Williams – Bass guitar, bagvokal
 Phil Rudd – Trommer, bagvokal

Placering på hitliste 
Album – Billboard (Nordamerika)

Singles – UK (Storbritannien)

Eksterne henvisninger 
Sangtekster på AC/DCs officielle hjemmeside 
For Those About to Rock (We Salute You) Musikvideo

Fodnoter 

AC/DC-album
Album fra 1981
Hardrock-album
Eduardo Gonzalo

Eduardo Gonzalo Ramírez (født 25. august 1983) er en spansk tidligere professionel cykelrytter.

Eksterne henvisninger 

Mandlige cykelryttere fra Spanien
Vinstrup (Næstved Kommune)

Vinstrup (til tider skrevet Vindstrup) er en lille og gammel landsby på det nordvestlige Sydsjælland og ligger ved Tystrup-Bavelse-søerne. Nærmeste landsby er Tystrup, og her finder man også har sognets kirke. Vinstrup er beliggende i Næstved Kommune og hører til Region Sjælland.

Lokaliteter i Næstved Kommune
Herregårde i Sorø Amt
Lützen

Lützen er en lille by i den tyske delstat Sachsen-Anhalt som blev kendt i verdenshistorien som dødssted for den svenske konge Gustav 2. Adolf af Sverige i 1632. Byen ligger cirka 20 km vest for Leipzig.

Byer i Sachsen-Anhalt
Landkreis Ludwigslust

Landkreis Ludwigslust var en Landkreis i den tyske delstat Mecklenburg-Vorpommern, der eksisterede fra 1994 til 2011.

Området lå sydøst for delstaten Slesvig-Holsten, syd for Landkreis Nordwestmecklenburg og byen Schwerin, vest for Landkreis Parchim, nord for delstaten Brandenburg samt øst for delstaten Niedersachsen. Landkreisens hovedby var Ludwigslust.

Under landkreisreformen i 2011 blev landkreisen lagt sammen med Landkreis Parchim til den nye Landkreis Ludwigslust-Parchim.

Byer og kommuner 
(Indbyggertal 31. december 2006)

Amtsfrie kommuner
 Boizenburg/Elbe, by* (10.756)
 Hagenow, by* (12.178)
 Lübtheen, by(4.757)
 Ludwigslust, by* (12.815)

Amter med tilhørende byer og kommuner.  
Forvaltningsby er markeret med  *

Nedlagte kreise i Mecklenburg-Vorpommern
Mantorras

Pedro Manuel (født 18. marts 1982 i Huambo) er en tidligere angolesisk landsholdsspiller i fodbold, hvis primære position på banen var i angrebet.

Spillerkarriere 
Han spillede for FC Alverca i perioden 1999-2001, hvorefter han skiftede til SL Benfica.

Eksterne henvisninger 

Fodboldspillere fra Angola
Fodboldspillere fra F.C. Alverca
Fodboldspillere fra S.L. Benfica
Deltagere ved verdensmesterskabet i fodbold 2006
Mongolsk dødsorm

Den mongolske dødsorm eller mongolske ildorm er en kryptid som er rapporteret at eksistere i Gobiørkenen. Den mongolske dødsorm opfattes generelt som et kryptozoologisk skabning, hvis observationer og rapporter er omdiskuterede eller ubekræftede.

Beskrivelse 
Den mongolske dødsorm er beskevet som en tyk rød orm, omkring 0,6 til 1,2 meter lang. Den mongolske dødsorms lokale navn er allghoi (eller orghoi) khorkhoi (хорхой), allerghoi horhai eller olgoj chorchoj,

hvilket betyder "blodfyldt tarmorm," fordi den er rapporteret til at ligne en kos tarm. Der findes et antal ekstraordinære påstande fra mongolske lokale – f.eks. at ormen kan udsende en gul gift som er dødelig ved kontakt – og at den kan dræbe på afstand med elektriske udladninger. Den har ingen synlige øjne, åndehuller eller mund. Den hævdes kun at komme frem i de varmeste måneder – juni og juli.

Det skal dog bemærkes at der ikke er nogen anerkendte observationer. Nogle tror at dyret faktisk er et krybdyr, benløst firben, eller leddyr pga. det tørre klima det formodede dyr lever i. Det hævdes at farven gul tiltrækker ormen.

Undersøgelser 
Hovedundersøgeren af dette dyr er den tjekkiske forfatter Ivan Mackerle, som afslørede (Fate Magazine, June 1996) at den rapporteres at dræbe sine ofre med elektriske stød. Den britiske zoolog Karl Shuker bragte denne information til den engelske offentlighed i sin 1996 bog The Unexplained,

fulgt et år senere af hans omfattende artikel Fortean Studies om emnet, hvilket har forblevet den mest omfattende udgivne dækning af dette mystiske uhyre og som blev genoptrykt i The Beasts That Hide From Man.

Loren Coleman har også inkluderet dette dyr i Cryptozoology A to Z.

En ekspedition i 2005 bestående af Centre for Fortean Zoology og E-Mongol

undersøgte nye rapporter og observationer af dyret. De fandt ingen beviser på dets eksistens, men tror at et sådan dyr kunne eksistere i Gobiørkenen langs den mongolske/kinesiske grænse.

Den seneste ekspedition var en i 2006-2007, ledet af reality-television serien, "Destination Truth" produceret af Mandt Brothers.

Se også 
 Minhocão

Kilder/referencer

Eksterne henvisninger 

 Progress of a 2005 Expedition Expedition Report at Cryptoworld
 The Mongolian Death Worm: Original Theories 
 2005 general update
 2005 Expedition Report on Mongolian web site 
 The Cryptid Zoo: Mongolian Death Worm

Kryptider